stanford-oval/wikipedia huggingface dataset:
דיסקוגרפיה של עברי לידר
אלבומים > מארזי תקליטורים

| שם | פרטים |
| --- | --- |
האלבומים הראשונים:  יצא לאור: 2014  חברת תקליטים: הליקון  פורמט: תקליטור
X2:  יצא לאור: 2016  חברת תקליטים: הליקון  פורמט: תקליטור
אלבומים > אלבומי רמיקס

| שם | פרטים |
| --- | --- |
Ivri Lider vs. Henree - Fight (עם הנרי):  יצא לאור: 2005  חברת תקליטים: הליקון  פורמט: תקליטור, הורדה דיגיטלית, הזרמת מדיה
מיני-אלבומים

| שם | פרטים |
| --- | --- |
ניו יורק בשמש:  יצא לאור: 6 בספטמבר 2012  חברת תקליטים: הליקון, סטופ אנד רול  פורמט: תקליטור, הורדה דיגיטלית, הזרמת מדיה
לרקוד עם דמעות בעיניים - Remixes Pack (עם תומר מייזנר ונועה קירל):  יצא לאור: 7 בנובמבר 2019  חברת תקליטים: הליקון, סטופ אנד רול  פורמט: הורדה דיגיטלית, הזרמת מדיה
סינגלים > שנות התשעים של המאה העשרים

| שנה | שם | אלבום |
| --- | --- | --- |
| 1997 | "לאונרדו" | מלטף ומשקר |
| 1997 | "תמיד אהבה" | מלטף ומשקר |
| 1997 | "אף אחד משנינו" | מלטף ומשקר |
| 1998 | "מרי לנצח" / "יאללה ביי" (עם אריאל הורוביץ) | רמיקס מקומי |
| 1999 | "בחולצת פסים" | יותר טוב כלום מכמעט |
| 1999 | "יותר טוב כלום" | יותר טוב כלום מכמעט |
| 1999 | "הכוס הכחולה" | יותר טוב כלום מכמעט |
| 1999 | "ואולי" | יותר טוב כלום מכמעט |
סינגלים > שנות האלפיים

| שנה | שם | אלבום |
| --- | --- | --- |
| 2000 | "ביום שמש יפה" | יותר טוב כלום מכמעט |
| 2001 | "בתי קפה" | האנשים החדשים |
| 2001 | "על קו המים" | האנשים החדשים |
| 2001 | "האנשים החדשים" | האנשים החדשים |
| 2002 | "איש יקר" | האנשים החדשים |
| 2002 | "בוא" | האנשים החדשים |
| 2003 | "Your Soul" |  |
| 2004 | "סינדרלה רוקפלה" (עם ריטה) |  |
| 2004 | "זכיתי לאהוב" | זה לא אותו דבר |
| 2004 | "ניסים" | זה לא אותו דבר |
| 2004 | "זה לא אותו דבר" | זה לא אותו דבר |
| 2005 | "להבין את המים" | זה לא אותו דבר |
| 2006 | "הכוס הכחולה" | Live |
| 2006 | "בראש השנה" |  |
| 2007 | "Nights in White Satin" (עם עופר ניסים) |  |
| 2007 | "חוזר אלי" (עם מטרופולין) | הסליל |
| 2008 | "השדות האדומים" | מחווה לשישים שנות יצירה מקורית |
| 2008 | "רק תבקש" | בקצב אחיד בתנועות של הגוף |
| 2008 | "מתעורר" | בקצב אחיד בתנועות של הגוף |
| 2008 | "הדרכים הארוכות" | בקצב אחיד בתנועות של הגוף |
| 2008 | "אלוף העולם" | בקצב אחיד בתנועות של הגוף |
| 2009 | "ביחד מפחד" | בקצב אחיד בתנועות של הגוף |
סינגלים > שנות העשרה של המאה העשרים ואחת

| שנה | שם | אלבום |
| --- | --- | --- |
| 2010 | "לא יכול לישון" (עם אסף אמדורסקי) |  |
| 2012 | "מישהו פעם" | מישהו פעם |
| 2012 | "מזל טוב ישראל" (עם מוקי) | מישהו פעם |
| 2012 | "תרמיל" | מישהו פעם |
| 2012 | "לרגע קטן" | מישהו פעם |
| 2013 | "בחום של תל אביב" (עם תזמורת המהפכה) | קיסריה לייב |
| 2013 | "אסתר אוכלת פחמימה" | מישהו פעם |
| 2013 | "הייתי כאן" (עם נתן גושן) | האהבה הזאת שלנו |
| 2014 | "הכול בוער" | האהבה הזאת שלנו |
| 2014 | "האהבה הזאת שלנו" | האהבה הזאת שלנו |
| 2015 | "ילדות והעיר הגדולה" | האהבה הזאת שלנו |
| 2015 | "איביזה" |  |
| 2016 | "אור ראשון" | עברי לידר עופר מאירי |
| 2016 | "כל יום" | עברי לידר עופר מאירי |
| 2016 | "תלך אבל שלא תעז ללכת" | עברי לידר עופר מאירי |
| 2016 | "בעיר הזאת" | עברי לידר עופר מאירי |
| 2017 | "אסיר. תודה." | עברי לידר עופר מאירי |
| 2017 | "מוגזם" |  |
| 2018 | "מוגזם (Remake by Stephane)" (עם סטפן לגר) |  |
| 2018 | "נסיכה שלי" |  |
| 2018 | "הנשף" |  |
| 2019 | "מהכפר אל הכיכר" (עם נסרין קדרי) |  |
| 2019 | "לרקוד עם דמעות בעיניים" (עם תומר מייזנר ונועה קירל) |  |
סינגלים > שנות העשרים של המאה העשרים ואחת

| שנה | שם | אלבום |
| --- | --- | --- |
| 2020 | "תזכור הכל" (עם מוקי) | חזק עם הלב וקרוב עם הגוף |
| 2020 | "המזרח התיכון" |  |
| 2020 | "המזרח התיכון (DJ PM & Tomer Maizner Remix)" (עם די ג'יי PM ותומר מייזנר) |  |
| 2021 | "הרגע הריק" |  |
| 2021 | "השמיים נעולים" (עם דולי ופן, אלה לי להב ופלד) | צעירים לנצח |
| 2021 | "שמח" (עם סאם חלבי) |  |
| 2021 | "שמח (אלון מורדו מיקס)" (עם סאם חלבי ואלון מורדו) |  |
| 2021 | "שמח (Eli Matana Official Remix) (עם סאם חלבי ואלי מתנה) |  |
| 2021 | "תעצרו את העולם" |  |
| 2021 | "good 4 u (מיוחד למצעד השנתי של גלגלצ ומאקו 2021)" (עם תומר מייזנר) |  |
| 2022 | "ממרחק נשימה" (עם מירי מסיקה) |  |
| 2022 | "לתמיד אני שלך" |  |
| 2022 | "רק בשמחות" |  |
| 2022 | "רק בשמחות (DJ PM & Tomer Maizner Official Remix)" (עם די ג'יי PM ותומר מייזנר) |  |
| 2023 | "מפת הכאב" | פסקול שלישי |
| 2023 | "ארמונות ורסיסים" (עם סתיו בגר) | פסקול שלישי |
| 2023 | "C'est pas grave" (עם גולדצ'ר) |  |
| 2023 | "נסיכה שלי (Live)" (עם אודיה) |  |
| 2023 | "17 בנות" (עם מכלוף) |  |
| 2023 | "על גשר בעיר" (עם רן דנקר) |  |
| 2024 | "זכיתי לאהוב (LIVE)" (עם זהו זה!) | זהו זה! - עונה 6 - חלק 1 |
| 2024 | "יש עוד חיים" (עם מכלוף) |  |
| 2024 | "משאללה" (עם ואלרי חמאתי) |  |
| 2024 | "אביב" |  |
הופעות אורח

| שנה | שם | אמן (שיר) | אלבום | אמן (אלבום) |
| --- | --- | --- | --- | --- |
| 1998 | "מרי לנצח" / "יאללה ביי" | אריאל הורוביץ ועברי לידר | רמיקס מקומי | אמנים שונים |
| 2001 | "פנסים" | שרון חזיז ועברי לידר | פנסים | שרון חזיז |
| 2002 | "Strong World" | עידן רייכל ועברי לידר | ...Another Life | אמנים שונים |
| 2004 | "Beautiful Eyes - Offer Nissim Orintal Dub Remix" | עופר ניסים ועברי לידר | Searching | עופר ניסים |
| 2005 | "Cinderella Rockefella - Offer Nissim Mix" | עופר ניסים ועברי לידר | Offer Nissim | עופר ניסים |
| 2007 | "חוזר אלי" | מטרופולין ועברי לידר | הסליל | מטרופולין |
| 2008 | "תמיד אהבה" | לי בירן ועברי לידר | כוכב נולד, עונה 6 - הרגעים הגדולים | אמנים שונים |
| 2008 | "השדות האדומים" | עברי לידר | מחווה לשישים שנות יצירה מקורית | עבודה עברית |
| 2010 | "רומנטי" | מיכל גבע ועברי לידר | מיכל גבע | מיכל גבע |
| 2010 | "Fuck Off Berlin" | עופר ניסים ועברי לידר | Pride All Over 2010 | עופר ניסים |
| 2018 | "הכאב הזה" | נינט טייב ועברי לידר | קול הנשמה - שרים עפרה חזה | אמנים שונים |
| 2019 | "The Spy" | עברי לידר | The Spy (Original Series Soundtrack) | גיום רוסל |
| 2020 | "תזכור הכל" (עם מוקי) | מוקי ועברי לידר | חזק עם הלב וקרוב עם הגוף | מוקי |
| 2021 | "השמיים נעולים" | דולי ופן, אלה לי להב, פלד ועברי לידר | צעירים לנצח | דולי ופן |
| 2021 | "השמיים נעולים - Eden Shalev Remix" | עדן שלב, דולי ופן, אלה לי להב, פלד ועברי לידר | Club Edition Vol. 1 | דולי ופן |
| 2023 | "ארמונות ורסיסים" | סתיו בגר ועברי לידר | פסקול שלישי | אמנים שונים |
| 2023 | "מפת הכאב" | עברי לידר | פסקול שלישי | אמנים שונים |
| 2024 | "זכיתי לאהוב (LIVE)" | זהו זה! ועברי לידר | זהו זה! - עונה 6 - חלק 1 | זהו זה! |
וידאוגרפיה > אלבומי וידאו

| שם | פרטים | מכירות | תואר |
| --- | --- | --- | --- |
| Live |  יצא לאור: 16 בפברואר 2006  חברת תקליטים: הליקון  פורמט: DVD, תקליטור, תקליט, הורדה דיגיטלית, הזרמת מדיה |  ישראל 20,000 |  ישראל זהב |
R5

| --- | --- |

חברי הלהקה. מימין לשמאל: רוקי לינץ', רייקר לינץ', רוס לינץ', ריידל לינץ' ואלינגטון ראטליף
 מקום הקמה:  לוס אנג'לס 
 מוקד פעילות:  קולורדו, ארצות הברית ולוס אנג'לס, ארצות הברית
 תקופת הפעילות:  2009–2018 (כ־9 שנים)
 עיסוק:  מוזיקה
 סוגה:  פופ רוק
 כלי נגינה:  גיטרה קלאסית, גיטרה בס, גיטרה אקוסטית, גיטרה חשמלית, תופים, קלידים.
 חברת תקליטים:  הוליווד רקורדס
 www.r5rocks.com
 חברים
 רייקר לינץ' (נולד ב-8 בנובמבר 1991) אלינגטון ראטליף (נולד ב-14 באפריל 1993) ריידל לינץ' (נולדה ב-9 באוגוסט 1993) רוקי לינץ' (נולד ב-1 בנובמבר 1994) רוס לינץ' (נולד ב-29 בדצמבר 1995)
 
R5 היא להקת פופ-רוק אמריקנית שהוקמה בלוס אנג'לס, קליפורניה, בשנת 2009, ומורכבת מרוס שור לינץ', רייקר אנטוני לינץ', רוקי מארק לינץ', ריידל מארי לינץ' ואלינגטון לי ראטליף.
מקור השם הוא העובדה ששמם הפרטי של כל חמשת חברי הלהקה מתחיל באות R חוץ מאלינגטון שאצלו שם המשפחה מתחיל באות R.
בשנת 2010, הוציאה הלהקה EP (מיני-אלבום) ראשון באופן עצמאי תחת השם "Ready Set Rock". באפריל 2012, הלהקה הודיעה באמצעות אתר האינטרנט שלהם כי הם חתמו על חוזה הקלטות עם חברת הוליווד רקורדס. הלהקה הוציאה ב-22 בפברואר 2012 EP נוסף בשם "Loud" שכלל חמישה שירים. האלבום המלא הראשון של הלהקה, "Louder", יצא ב-16 בספטמבר 2013 וכלל לא רק את חמשת השירים מ-Loud אלא גם שבעה שירים חדשים. ב-24 ביולי 2014 הוציאה הלהקה את ה-EP השני שלה, "Heart Made Up On You", כהכנה לאלבום האולפן השני שלה, שצפוי לצאת במרץ 2015.
ב-9 ביולי 2015 הוציאה הלהקה את האלבום sometimes last night הכולל בתוכו 19 שירים בניהם גם ארבעה שירים מה־EP השני של הלהקה. לאחר הוצאת האלבום יצאו R5 לסיבוב הופעות הנקרא sometimes last night tour שנערך כמה חודשים סביב יבשת אמריקה בתוך בערך שלושים מדינות.
ב-12 במאי 2017 הוציאה הלהקה את המיני אלבום New Addictions, שכולל בתוכו 5 שירים ובניהם קאבר לשיר Need You Tonight של הלהקה INXS שיצא בשנת 1987.
הלהקה יצאה ב-2018 להפסקה, אך רוקי ורוס לינץ', פתחו הרכב שנקרא The Driver Era.
חברי הלהקה

רוס שור לינץ (Ross Shor Lynch, נולד ב-29 בדצמבר 1995): הצעיר ביותר בלהקה. זמר, גיטרה חשמלית, גיטרה קלאסית, קלידים ותופים.
רייקר אנטוני לינץ' (Riker Anthony Lynch, נולד ב-8 בנובמבר 1991): המבוגר ביותר הלהקה. קולות, גיטרת בס, גיטרה קלאסית.
רוקי מארק לינץ' (Rocky Mark Lynch, נולד ב-1 בנובמבר 1994): גיטרה קלאסית, גיטרה אקוסטית, קולות, קלידים.
ריידל מארי לינץ' (Rydel Mary Lynch, נולדה ב-9 באוגוסט 1993): הבת היחידה בלהקה. קולות, קלידים כלי הקשה ותופי מרים.
אלינגטון לי ראטליף (Ellington Lee Ratliff, נולד ב-14 באפריל 1993): היחיד שלא ממשפחת לינץ' בלהקה. קולות, קלידים, תופים וכלי הקשה נוספים.
דיסקוגרפיה > אלבומי אולפן

2013: Louder
2017: New Addictions
2015:Sometime Last Night
2017: new addictions
דיסקוגרפיה > מיני-אלבומים

2010: Ready Set Rock
2012: Loud
2014: "Heart Made Up On You"
2015: "Sometime Last Night"
דיסקוגרפיה > אלבומים אחרים – אוספים

2014: R5: Acoustic Covers
הופעות > סיבובי הופעות

R5 הופיעו בשישה סיבובי הופעות ביניהם הופיעו גם בישראל בתאריך 8 בפברואר 2014.
West Coast Tour 2012
East Coast Tour :2012
Loud Tour :2013
Dancing Out My Pants Tour :2013
Louder Tour :2013–14
R5 Live on Tour :2014
2015: Sometime last night Tour
2016: ללא שם
2017: new addictions tour
משהו אחר

| --- | --- |

 מידע כללי
 מאת:  קתרין קייב
 איורים:  כריס רידל
 שפת המקור:  אנגלית
 סוגה:  ספרות ילדים
 הוצאה
 תאריך הוצאה:  1994 
 קישורים חיצוניים
 מסת"ב:  978-0-14-054907-2
 הספרייה הלאומית:  003837358, 001879055
 
מַשֶהוּ אַחֵר (באנגלית: Something Else) הוא ספר ילדים מאויר מאת קתרין קייב שיצא לאור בשנת 1994. הספר אויר על ידי כריס רידל.
הספר מעביר מסרים חינוכיים רבים, כמו שונות, קבלת האחר וסובלנות. קייב ורידל זכו בפרס אונסקו הבינלאומי הראשון לספרות ילדים למען סובלנות עבור הספר.
הספר עובד לסדרת טלוויזיה, ולמחזה שהוצג ברחבי אנגליה.
עלילה

משהו אחר (הדמות הראשית)  מנודה בגלל מראהו השונה והתנהגותו. הוא לא משחק את אותם משחקים, לא אוכל את אותם מאכלים ולא מצייר את אותם ציורים כמו כולם.
ואז יום אחד מגיע מישהו (הדמות המשנית) ומנסה להיות חבר שלו, אבל משהו אחר לא רוצה להיות חבר שלו, הוא חושב שמישהו שונה ממנו ושולח אותו לדרכו.
בהמשך משהו אחר מבין שהוא התנהג למישהו כפי שכולם התנהגו אליו, הוא קורא למישהו חזרה לביתו ובסופו של דבר הם הופכים להיות חברים טובים.
מסר חינוכי

הספר מתאר חוויה של בדידות וזרות ומעלה נושא חברתי חשוב - קבלת השונה ומשמעותה הערכית של הסובלנות.
בעזרת איורים נהדרים, חוש הומור ודמויות מקסימות, מצליח הספר להתמודד עם הסוגיה בצורה חיובית ויעילה.
זהו ספר מושלם שיכול להמחיש לכל ילד שלהיות שונה יכול להיות דבר חיובי, ושגם אנשים השונים זה מזה יכולים להיות חברים.
תרגום לעברית

הספר תורגם לעברית על ידי יהודה אטלס ויצא לאור בארץ בשנת 1999 בהוצאת שבא.
הערות שוליים

↑  UNESCO Winners 1997
↑  מתוך "מילה טובה", כותר, המרכז לטכנולוגיה חינוכית, ע"מ 174, אזכור הספר "משהו אחר"
↑  משהו אחר/קתרין קייב מתוך אתר סיפור פשוט, ‏15 במאי 2013
↑  Books about Friendship and Difference/Something Else (ארכיון)
יוסף כוג'הינוף

| --- | --- |

 לידה:  1840 ה'ת"ר ח'אנות קוקנד, בוכרה
 פטירה:  1924  (בגיל 84 בערך) ה'תרפ"ד
 כינוי:  מהרי"ך
 מקום קבורה:  הר הזיתים
 מקום פעילות:  ירושלים, חדרה, סמרקנד, ח'אנות קוקנד וטורקסטן
 תקופת הפעילות:  ?–1924 
 תחומי עיסוק:  פעילות ציבורית, רבנות, חקלאות וייסוד שכונות
הרב יוסף הכהן כוג'יהנוף (1840 – 1924) היה איש ציבור, רב העיר סמרקנד שבאוזבקיסטן, ממנהיגי יהדות טורקסטן והפעיל המרכזי בייסוד שכונת הבוכרים בירושלים יחד עם הרב שלמה מוסיוף.
קורות חיים

נולד בח'אנות קוקנד שבבוכרה בשנת 1840 (ה'ת"ר) לרב יצחק כוג'הין שהיה נכדו של הרב מרדכי אבלייא. בצעירותו התחנך בתלמוד תורה וישיבה מקומיים, וכשהגיע לעירו השד"ר הירושלמי הרב יהושע שושן, למד אצלו תלמוד במשך ימי השבוע לצד הרב שלמה מוסיוף והרב אברהם אמינוף.
בשנת 1885 (ה'תרמ"ה) עבר להתגורר בסמרקנד, שם פעל בקרב הקהילה היהודית, ובשנת 1905 (ה'תרס"ה) מונה לשמש כרב העיר קרוב ל-20 שנים.
לאחר שהגה רעיון להקמת תנועה לעידוד העלייה מטורקסטן לישראל, ושם להקים עבורם מוסדות השכלה, עלה לשם כך לישראל בין השנים 1887–1888 (ה'תרמ"ז - ה'תרמ"ח) והתיישב בעיר העתיקה בירושלים.
בראותו את צפיפות הבתים בעיר העתיקה, בעצת הרב יעקב מאיר החל לפעול עם הרב שלמה מוסאיוף לרכישת חלקת אדמה מחוץ לשכונה. בחודש מאי 1890 (סיוון ה'תר"ן) ייסד עם הרב שלמה מוסיוף את הוועד לייסוד שכונת הבוכרים, ושימש בו כחבר. בשנת 1891 (ה'תרנ"א) רכש יחד עם הרב מוסיוף מכספם האישי שטח אדמה שנקרא "כרם ג'יזאל" בגודל 65 דונמים, עליו ייסדו יחד את שכונת הבוכרים, ונמנו עם ראשוני בוני הבתים בשכונה. לאחר הרכישה פרסמו קול קורא לאנשי העדה הבוכרית לרכוש חלקות ולבנות בהן את בתיהם, ואט אט התרחבה השכונה.
בשנת 1901 (ה'תרס"א) חזר לסמרקנד, בשל רצונו לייסד שם תלמוד תורה, ולהכניס את בניו שנולדו בישראל לעסקי המסחר שמהם התפרנס גם הוא. בסמרקנד המשיך בפעילותו, ייסד תלמוד תורה בו הכשיר תלמידים לשמש כאנשי דת בערי ובכפרי הסביבה, והיה עובר מעיר לעיר להפיץ את רעיון תקומת עם ישראל בארצו.
בשנת 1922 (ה'תרפ"ב) חזר לישראל, יחד עם הרב משה יצחקוף הכהן והרב יוסף חיים שלומוף. בשובו לישראל הגה ויישם תוכניות להמשך פיתוח שכונת רחובות הבוכרים, אך עם זאת רצה לחזק את ההתיישבות החקלאית בישראל, ולשם כך קנה קרקעות בחדרה. בשל היכרותו עם תחום החקלאות, בחדרה עבד באדמותיו עד ליומו האחרון, לצד עולים נוספים מבני עדתו שהיו בקיאים בגידול צמר גפן, תולעי משי וקרקולים.
הלך לעולמו ב-25 בפברואר 1924 (כ' באדר א' ה'תרפ"ד) ונקבר בהר הזיתים.
בנו בן ציון היה יו"ר הקהילה הבוכרית בישראל. תלמידיו היו הרב דוד אמינוף, הרב יעקב קייקוב והרב ידידיה עלהיוף שהנהיגו את הקהילה בסמרקנד לאחר עלייתו לישראל. על שמו הוקם "בית הכנסת מהרי"ך" בדרום תל אביב.
לקריאה נוספת

גדעון גילקרוב, האיר המזרח - לדמותם של רבותינו הספרדים בדורות האחרונים, ירושלים ה'תשס"ב, חלק א' (עמ' 141 - 142)
הערות שוליים

↑  לעיתים "כוג'הין", "כוגהין" או "כוהינוף"
ג'מייקה

ערך זה עוסק במדינה באיים הקריביים. אם התכוונתם לשכונה ברובע קווינס שבניו יורק, ראו .
ג'מייקה (באנגלית: Jamaica) היא מדינת אי השוכנת בים הקריבי, בסמוך למרכז אמריקה. מצפון למדינה מעבר לים נמצאת קובה, וממזרח האי היספניולה, שבמערבו האיטי ובמזרחו הרפובליקה הדומיניקנית. המדינה היא מונרכיה חוקתית במעמד ממלכה בחבר העמים הבריטי.
מקור השם

אנשי ארוואק שחיו באי קראו לארצם "ש'אי-מאקה" (Xaymaka), שפירושה "ארץ של עצים ומים" בשפתם, ומכאן השם "ג'מייקה".
פוליטיקה

ג'מייקה היא אחת מממלכות חבר העמים הבריטי. ככזו, המדינה חברה בחבר העמים הבריטי ובראשה עומד המונרך הבריטי אשר מחזיק סמכויות סמליות במסגרת היותה של ג'מייקה מונרכיה חוקתית.
מאז עצמאותה של ג'מייקה ב-1962, התחלף השלטון פעמים אחדות, בבחירות, בין מפלגת הלייבור של ג'מייקה (JLP) התומכת בכלכלת שוק ובמדיניות חוץ בעלת זיקה לארצות הברית לבין מפלגת העם הלאומית (PNP) הסוציאל-דמוקרטית שביקשה לעצב כלכלה סוציאליסטית ומדיניות חוץ עצמאית (בכללה למשל שיתופי פעולה אזוריים עם קובה). מערכות הבחירות בשנות השבעים (1972, 1976, 1980) היו מקוטבות ואלימות במיוחד, כאשר הלבנים (ובכלל זה מהגרים מדרום-מזרח אסיה והמזרח התיכון) בני המעמד הבינוני-גבוה תומכים ב-JLP, והעניים והשחורים צאצאי העבדים תומכים ב-PNP. מאז שנות ה-80 של המאה ה-20 ומ-1989 בפרט, חלה התמתנות רבה בקיטוב ובאלימות, יחד עם נסיגתה של PNP מעקרונות סוציאליסטיים רדיקליים והתקרבותה למודלים של כלכלת שוק מרוסנת.
המדינה אינה סובלת ממאבקים אתניים, אך יש בה מתח בגלל הפער הכלכלי הגדל והולך. בג'מייקה החלה התנועה לזכויות האישה הקריבית, ונשים יכולות להגיע בה למעמד בכיר בעסקים ובפוליטיקה. בשנים 2012–2016 כיהנה בראשות ממשלת ג'מייקה אשה, פורשיה סימפסון-מילר.
הבעיות העיקריות בג'מייקה כיום הן הכלכלה התת-מפותחת, שנחלשה יותר לאחרונה עם ירידת מחירי הבוקסיט (שהוא ענף תעשייתי עיקרי במדינה) בעולם, והפער הכלכלי בין שכבות האוכלוסייה.
| שנים | מפלגה שלטת |
| --- | --- |
1962–1972: JLP
1972–1980: PNP
1980–1989: JLP
1989–2007: PNP
2007–2011: JLP
2012–2016: PNP
2016–: JLP
כלכלה

יותר משליש האוכלוסייה בג'מייקה עוסק בחקלאות, שהיא הפעילות הכלכלית המסורתית בג'מייקה. קנה סוכר ובננות הם הגידולים החשובים, מאחר שבאיחוד האירופי אלו הגדלים בג'מייקה מועדפים על פני הגדלים מדינות אחרות. גידולים אחרים הם: הדרים, קפה, מריחואנה, תפוחי אדמה ומשק חי.
גם המכרות תורמים לכלכלה, וג'מייקה היא מפיקת בוקסיט, החומר ממנו מייצרים אלומיניום, מהמובילות בעולם. ענפי תעשייה נוספים הם: טקסטיל, ועיבוד מזון.
תיירות היא אחד מענפי הכלכלה המרכזיים במדינה. האקלים הטרופי הממוזג מעט ברוחות האוקיינוס, יחד עם ההיסטוריה של המדינה, הופכים אותה ליעד תיירותי מבוקש. יותר 3 מיליון תיירים המגיעים בכל שנה מסייעים לכיסוי חלק מהגירעון במאזן המסחרי.
גאוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. פסקה.
ג'מייקה היא מדינת אי בים הקריבי, כ-150 ק"מ מדרום לקובה. האי מורכב משפלת חוף, שבה מרוכזת רוב האוכלוסייה ומרכסים ציוריים, שהגבוה שבהם הוא רכס ההרים הכחולים.
גאוגרפיה > חופים

בג'מייקה מגוון רחב של חופים. חלקו הצפון מזרחי של האי מכיל רבע מרצועת החוף המפורסמת של ג'מייקה, וכולל חופים מרהיבים כמו:
חוף מונטיגו ביי (Montego Bay): החוף הוא אחד מחופי ג'מייקה המפורסמים ביותר, ומתאפיין בשקט ומסעדות יוקרתיות. החוף מפורסם גם בשל פעילויות המים הרחבות שהוא מציע, כולל צלילה, וגלישה. החוף ממוקם בקרבת העיר מונטיגו ביי, בחלקו הצפוני המערבי של האי ג'מייקה.
חוף נגריל (Negril): החוף מוכר בעיקר בשל אורכו המרשים של שבעה מיילים (11 ק"מ) ולכן מכונה גם "Seven Mile Beach". החוף מציע שמש נהדרת, חול חם ומים צלולים. בנוסף, ניגריל מכיל גם מקומות מפגש לתיירים ומסעדות חוף מקומיות. ממוקם ליד עיירת נופש קטנה באותו שם הנמצאת בחלקו המערבי ביותר של האי ג'מייקה.
פורט אנטוניו (Port Antonio): פורט אנטוניו היא עיר ויעד חופי במזרח ג'מייקה. באזור העיר חופים פרטיים, מערות טבעיות, ומסלולי טיול ימיים לאיים סמוכים. מזרחית לעיר נמצא אתר הנופש פרנץ' מאן קוב (Frenchman's Cove), והחופים San San Beach, Winnifred Beach ו-Blue Lagoon.
דיסקברי ביי (Discovery Bay): חוף דיסקברי ביי ממוקם בצפון ג'מייקה. על פי מסורת שלא הוכחה באופן חד משמעי, זהו החוף בו כריסטופר קולומבוס עגן בהגיעו לדרום אמריקה.
דמוגרפיה > מוצא אתני

אוכלוסיית ג'מייקה מורכבת בעיקר מאנשים ממוצא אפריקאי המהווים כ-90.9% מהאוכלוסייה הכללית של המדינה. האוכלוסייה הכללית של ג'מייקה מורכבת בנוסף גם מכמה מיעוטים שביחד מהווים 9.1% מהאוכלוסייה. המיעוטים הם: 7.3% מעורבים, 1.3% הודים ג'מייקנים, 0.2% לבנים, 0.2% אסיאתים ו-0.1% לבנונים. שיעור ההגירה לג'מייקה מצוי בעלייה מתמדת והמהגרים מגיעים בדרך כלל מסין, קולומביה, דרום אסיה ומקומות נוספים בקריביים.
דמוגרפיה > שפה

השפה הרשמית של ג'מייקה היא אנגלית. אך השפה הלא רשמית שמדוברת אצל אחוז גדול יותר באוכלוסייה היא שפת הפטואה. שפות נוספות מדוברות בקרב האוכלוסייה אף על פי שאלו אינן השפות הרשמיות.
דמוגרפיה > הגירה לארצות אחרות

קרוב לשני מיליון ג'מייקנים היגרו במשך השנים למדינות שונות ובמיוחד לארצות הברית, הממלכה המאוחדת וקנדה וחלקם אפילו לקובה. הערים שהג'מייקנים מהגרים אליהן בארצות הברית הן: ניו יורק, באפלו, מיאמי, אטלנטה, אורלנדו, טמפה, וושינגטון הבירה, פילדלפיה, הרטפורד ולוס אנג'לס. רוב אוכלוסיית המהגרים הג'מייקנית בקנדה מתגוררת בטורונטו, מונטריאול ואוטווה. בממלכה המאוחדת המהגרים מתגוררים בערים גדולות ומצורפים לקהילה הקריבית-בריטית.
תרבות > מוזיקה

החל מסוף שנות ה-50 ותחילת שנות ה-60, התפתחו בג'מייקה מספר סגנונות מוזיקליים אשר זכו להצלחה בינלאומית ובראשם הרגאיי והסקא. הרגאיי, שהתפתח מהסקא, הפך במהרה לסגנון מוכר ונפוץ ברחבי העולם, והפך תוך מספר עשורים למזוהה עם אלמנטים תרבותיים רבים מחוץ לג'מייקה, וזכות ההשפעה הרבה שלו והחשיבות התרבותית שלו הוכר בשנת 2018 כמורשת תרבותית בלתי מוחשית על ידי אונסק"ו.
הסקא חדר לתרבות המערבית במספר גלים, ובשנות ה-90 נכנס למיינסטרים למספר שנים.
תרבות > ספורט

לג'מייקנים יש עניין רב בספורט. סוגי הספורט הפופולריים ביותר בג'מייקה הם: כדורגל, קריקט, אתלטיקה קלה ורכיבה על סוסים. הופעת הבכורה במונדיאל של נבחרת ג'מייקה בכדורגל הייתה במונדיאל 1998, בו לא הצליחה הנבחרת לעבור את הסיבוב הראשון.
האתלטיקה הג'מייקנית היא מהמובילות בעולם ואתלטים ג'מייקנים רבים הגיעו להישגים במשחקים האולימפיים ואליפויות העולם באתלטיקה, בעיקר בתחום הריצות הקצרות. בין האתלטים והאתלטיות המובילים: אסאפה פאוול, יוהאן בלייק, שלי-אן פרייזר-פרייס, אליין תומפסון-הרה, שריקה ג'קסון ויוסיין בולט, המחזיק בשני שיאי עולם: בריצת 100 מטר בזמן של 9.58 שניות ובריצת 200 מטר בזמן של 19.19 שניות. נבחרת השליחים של ג'מייקה מחזיקה בשיא העולם לריצת 4X100 בזמן של 36.84 שניות, שנקבע במשחקים האולימפיים - לונדון 2012.
נבחרת הבובסלאד (מזחלות) של ג'מייקה זכתה להכרה עולמית ולהצלחה מסוימת לאחר הופעה מפתיעה באולימפיאדת החורף 1992.
דתות בג'מייקה

הפרוטסטנטים מהווים 56% מכלל האוכלוסייה בג'מייקה, והקתולים 5%. 5% נוספים מהווים הדת ראסטפארי שמוצאה בג'מייקה. 34% הן דתות אחרות והעיקריות שבהן הן הכתות: כנסיית האלוהים, אדוונטיסטים של היום השביעי, בפטיזם, פנטקוסטיזם ואנגליקניזם. הדתות האחרות בג'מייקה הן הדת הבהאית, הינדואיזם, בודהיזם והאסלאם. הקהילה היהודית בג'מייקה מונה כ-250 יהודים. נכון ל-2009 מתגוררות באי בנוסף לקהילת יהודים המקומית כ-20 משפחות ישראליות.
יהודים התיישבו בג'מייקה מאז 1537, בחסות משפחת קולומבוס ששלטה על האי באותה תקופה והגנה עליהם מהאינקוויזיציה. בתקופת השלטון האנגלי היגרו יהודים נוספים, והקהילה מנתה אלפי משפחות. הקהילה התדלדלה במהלך השנים.
צבא

צבא ההגנה לג'מייקה (JDF) הוא צבא קטן אבל כוח צבאי מקצועי של ג'מייקה. הצבא הג'מייקני מבוסס על המודל הבריטי עם ארגון, הכשרה, נשק ויישור קו הדוק עם ממלכות חבר העמים הבריטי. כשנבחרים מועמדים לקצונה הם נשלחים לאחד מבסיסי ההדרכה לקצינים בקנדה או בבריטניה בתלוי לאיזו זרוע הם נבחרו. החיילים המגויסים מקבלים הכשרה בסיסית בבסיס ההדרכה של צבא ג'מייקה, בניוקאסל או באפ פארק-קאמפ, שניהם בסנט אנדרו. בדומה למודל הבריטי, המש"קים מקבלים רמות שונות של הכשרה מקצועית ככל שהם עולים בסולם הדרגות. בתי ספר צבאיים נוספים זמינים עבור אימונים מיוחדים בקנדה, ארצות הברית ובריטניה.
צבא ההגנה לג'מייקה הוא צאצא ישר של גדוד איי הודו המערבית של בריטניה במהלך התקופה קולוניאלית, בו נעשה שימוש נרחב בגדוד איי הודו המערבית בפיקוח על ידי האימפריה הבריטית בין השנים 1795–1926. יחידות אחרות בצבא ההגנה לג'מייקה נכללו במורשת של צבא ג'מייקה המוקדם בתור מושבה. "חיל הרגלים המתנדב של קינגסטון" השתתף במלחמת העולם הראשונה, והתארגן מחדש תחת השם "חיל הרגלים המתנדב של ג'מייקה" במלחמת העולם השנייה. גדוד איי הודו המערבית נוסד מחדש בשנת 1958 כחלק מפדרציה איי הודו המערבית. לאחר פירוק הפדרציה, הוקם "צבא ההגנה לג'מייקה", הכולל בתוכו חיל רגלים, כוחות מילואים, חיל אוויר, משמר חופים וחיל הנדסה.
פשע

כמה אזורים בג'מייקה הם בעלי רמות גבוהות של פשיעה. ברוב השנים הגיעה ג'מייקה לטבלת המדינות שהכי הרבה נרצחים בהן ביחס למספר התושבים וממוקמת על פי הערכת האו"ם במקום השלישי אחרי קולומביה ודרום אפריקה. ב-2005 היו בג'מייקה 1,674 מקרי רצח שהם 64.10 מקרים ל-100,000 איש. באותה השנה היא הייתה המדינה עם שיעור מקרי הרצח הגבוה בעולם.
לקריאה נוספת

אורן נהרי, אטלס אנציקלופדי של העולם, הוצאת מפה, 2005.
אברהם דוד הורוביץ

| --- | --- |
אין תמונה חופשית
 לידה:  13 בנובמבר 1911 כ"ב בחשוון ה'תרע"ב בולכוב, גליציה
 פטירה:  23 באוגוסט 2004 (בגיל 92) ו' באלול ה'תשס"ד ירושלים
 מקום קבורה:  בית הקברות הר הזיתים
 מדינה:  צרפת 
 מקום פעילות:  גרוסוורדיין, לנדסברג, שטרסבורג, ירושלים
 תקופת הפעילות:  ?–2004 
 
הרב אברהם דוד הורוביץ (כ"ב בחשוון ה'תרע"ב - ו' באלול ה'תשס"ד) (13 בנובמבר 1911 - 23 באוגוסט 2004), היה רבה של הקהילה החרדית בעיר שטרסבורג שבצרפת ודיין בבית הדין של העדה החרדית בירושלים.
ביוגרפיה

נולד בעיירה בולכוב שבחבל גליציה לרב שלמה יהודה זלמן לייב פרידלנדר שהיה דיין בפשעווארסק ומאוחר יותר כיהן כאב בית דין בבולכוב. סבו מצד אביו היה רבי אהרן מאיר מחבר הספר 'אברך', תלמידו של רבי יצחק אייזיק אייכנשטיין מזידיטשוב. אמו ראשא הייתה בתו של רבי פנחס הלוי הורוביץ, אב בית דין בקוסוב, מחבר ספר "פתחא זוטא" על הש"ס ומתלמידיו הבולטים של הדברי חיים מצאנז.
בגיל 3 התייתם מאמו ושנים מועטות לאחר מכן נפטר גם אביו. ביחד עם סבו שגידל אותו עבר לגור בעיר גרוסוורדיין שם התקרב לרבי ישראל הגר (אהבת ישראל) האדמו"ר מוויז'ניץ והפך לתלמידו. מאוחר יותר כיהן כראש ישיבת ויז'ניץ בגרוסוורדיין.
בשנת 1934 נישא לברכה, בתו של הרב אליעזר ליפא זילברמן האדמו"ר מראצפערט. כשנה לאחר חתונתו הוא שב לגרוסוורדיין שם מונה לכהן כדיין בבית הדין של הרב פנחס סג"ל צימטבוים, רב העיר גרוסוורדיין.
כאשר פרצה מלחמת העולם השנייה הוא נלקח למחנות עבודה. אשתו וחמשת ילדיו נרצחו על ידי הנאצים. לאחר השואה כיהן כרבם של קהילות לנדסברג ואאוגסבורג שבגרמניה.
הוא נישא בשנית לנחמה (נפטרה ל' באב ה'תשע"ב), בתו של הרב יחזקאל וידמן מגדולי חסידי ויז'ניץ ורבה של קהילת סיטשל, וממנה נולדו לו שבעה ילדים.
בשנת 1947 עבר לשטרסבורג שבצרפת, שם מונה על ידי הרב אברהם דויטש לכהן כדיין וכרבה של הקהילה החרדית. תפקיד בו שימש במשך למעלה מ-30 שנה. כמו כן הקים וניהל את מערכת כשרות בעיר.
בשנת 1978 עלה לישראל והתיישב בשכונת הבוכרים בירושלים. בשנת 1980 מונה לכהן כדיין וחבר בד"ץ העדה החרדית. חיבר ספר שו"ת "קניין תורה בהלכה", וספר "קנין תורה בשמעתתא" על סדר פרשיות התורה.
נפטר בו' באלול ה'תשס"ד ונטמן בבית הקברות הר הזיתים.